Odense Adresse-Contoirs Efterretninger, 1843-11-08
Udlandet. Preussen. Den 14 Januar 1822 skrev man fra Berlin, Forberedelsesarbeiderne i den af Kongen til at udkaste en Constitution udnævnte Commission ere næsten fuldbragte, og vi have Grund til at haabe, at Resultatet vil overgaae Nationens Forventninger. Man kunde vistnok vente Meget af en Forsamling, hvor vor Kronprinds præsiderer. Efterat de Tilforordnede fra Rhinpreussen, 7 Adelige, 13 Borgerlig, havde endt deres Arbeider, sluttede Kronprindsen Mødet med en Tale, hvori han tilkjendegav sin Tilfredshed med deres Værk, især med den Frimodighed, hvormed de havde fremsat deres Medborgeres Ønsker og Forhaabninger, og sluttede med følgende Ord: Hvad Dem angaaer, mine Herrer af Adelstanden, saa haaber jeg, De med mig vil være overtydede om, at Privilegiernes og Jmmuniteternes Tid er for stedse forbi, og aldrig meere vil komme tilbage; at De følgelig end ikke ville nære det mindste Haab om at blive befriede fra Statsbyrderne, eller foretrukne andre Borgere. Hvo det end er, der ønsker sig Udmærkelser, maa søge dem paa Dydens Vei, paa denne Maade, og ene ved den, vil jeg stedse være glad ved, at see i Dem Nationens Flor. M. H. jeg anmoder Dem om, at bebude deres Medborgere paa Rhinens Bredder ved Deres Hjemkomst, at ingen af Deres Jnstitutioner skal unddrages dem, uden saa var, at deres Tilforordnede senere selv yttrede Ønsker om Forandringer, og jeg beder Dem forsikkre Deres Medborgere, og selv at være overbeviste om, at Regjeringen har den oprigtigste Villie, til at berede Dem en Constitution, der svarer til det Aarhundredes Aand, vi leve i, og som kan tilfredsstille alle Forstandige. Ørkenen Sahara. Om denne Ørken, der ofte omtales i de franske Krigsberetninger fra Allgerien, gjør Man sig i Almindelighed et falskt Begreb, Man maa nemlig ingenlunde forestille sig samme, som det store, let bevægede Sandhav, paa hvilket Stormen er frygteligere, end paa selve Oceanet, og hvor brændende Tørst og allehaande Qvaler vente den Reisende. Sahara er en fri, noget ujævn Jordstrækning, med en tor, kridt agtig, undertiden ogsaa noget sandig Jordbund, der dog ikke ganske er uden Vegetation. Man finder her aromatiske Planter i stor Mængde, andre, der have en let bitter eller saltagtig Smag, afgive et fortræffeligt Foder for Qvæget; men alle disse Planter ere forknytte, sygnende og meget bleggrønne. Hist og her seer Man nogle Træer, og hvor der er Vand, findes ogsaa Siv, smaae Marker med vildtvoxende Byg &c. Der gives virkelig i denne Ørken ikke alene Vand, men endog Floder, hvilke rigtignok næsten alle udtørre om Sommeren, saa at Egnen følgelig ikke er beboelig, end ikke for Nomadestammer, undtagen fra Efteraarets Begyndelse, efter de stærke Regnskyl, og indtil Foraaret, altsaa omtrent de 6 Maaneder af Aaret. Betragter Man Sahara fra Høiderne af den anden Atlaskjæde, da forsvinde Uævnhederne for Øiet og Man seer ikke Andet for sig, end en umaadelig eensfarvet Slette. J Øst og Vest strækker denne sig i det Uendelige; men imod Syd begrændses Horizonten, i en Afstand af en Snees Lieues, af en tilsyneladende meget høi Bjergkjæde, der formedelst sin skjønne blaa Farve kaldes, de blaae Bjerge." Hiinsides disse Bjerge skal der, som Beboerne forsikkre, endnu gives andre Bjergkjæder, Daser, Haver og Smaastæder; saa at Man ret vel aldeles kunde benægte Tilværelsen af den store Ørken Sahara, som efter de ældre Geographers Forsikkring, skulde strække sig midt ind i Africa. Disse store Sletter, disse Bjerge ere ingenlunde Ørkener; overalt gives der talrige Beboere, som besidde store Faarehjorde, Kameler og Heste; der findes her Landsbyer og Flækker, ja endog betydeligere Stæder. Paa mange Steder er Grunden bedækket med romerske Ruiner; og i Taguin fandt Man i Ruinerne Mønter fra Keiser Faustus. Næsten alle disse fattige Landsbyer føre endnu det stolte Navn Kassar" (Slot, Citadel, Nogle Miil sydlig for Gudschilah findes der en temmelig betydelig Skov af Cedertræer, Fyr a. Ørkenens Beboere tilbagelægge aarlig paa deres Vandringer store Strækninger, eftersom de sjelden forblive en heel Uge paa eet Sted.